Protesta në Bruksel kundër NATO-s dhe Donald Trumpit
Udhëheqësit e NATO-s shkuan në Bruksel në mesin e masave të forta të sigurisë për të marrë pjesë në një takim që u dominua nga sulmi terrorist në Mançester
Udhëheqësit e NATO-s ndodhen në Bruksel në mesin e masave të forta të sigurisë pas sulmit terrorist në Mançester. Ky është takimi i parë i shumë prej udhëheqësve europianë me presidentin amerikan Donald Trump, i cili gjatë fushatës e pati quajtur NATO-n një Aleancë “të vjetëruar”, ngaqë nuk i është kundërvënë me efikasitet terrorizmit. Korrespondenti i Zërit të Amerikës në Europë Luis Ramirez njofton nga Brukseli se sulmet terroriste të kohëve të fundit mund të bëjnë që udhëheqësi amerikan të marrë mbështetjen e nevojshme nga europianët për të fuqizuar përpjekjet kundër terrorizmit: Mijëra demonstrues të majtë marshuan në Bruksel për të shprehur kundërshtimin e tyre si kundër NATO-s, edhe kundër udhëheqësit amerikan. Disa thanë se i kishin mirëpritur kritikat e mëparshme të udhëheqësit amerikan ndaj Aleancës, por tani ndjehen të zhgënjyer që ai po bashkëpunon me të. Presidenti Trump shkoi në Bruksel në një kohë kur Europa është jashtëzakonisht e tensionuar pas sulmit terrorist të javës së kaluar në Mançester të Anglisë. Tani është momenti i duhur, kur udhëheqësit mund të marrin një vendim të prerë kundër terrorizmit. - tha Sekretari i Përgjithshën i NATO-s, Jens Stoltenberg. Thelbi i mesazhit të zotit Trump ndaj anëtarëve të Aleancës, është se ata duhet të shpezojnë pjesën që u takon, 2 për qind të të ardhuarve kombëtare për mbrojtjen. Por më tepër shpenzime për mbrojtjen janë një politikë që nuk pëlqehet nga publiku europian, që është mësuar me programe të bollshme ndihmash sociale. Për këtë çështje shprehën shqetësim aktivistët kundër NATO-s në Bruksel. thotë aktivistja Stephanie Demblon. Takimi po mbahet ndërsa Presidenti i ri francez Emmanuel Macron kërkon ta shtyjë gjendjen e jashtëzakonshme në Francë. Sulmet terroriste të kohëve të fundit në Francë dhe Britani do t’i shtyjnë udhëheqësit e NATO-s të priren më tepër për bisedime për luftën dhe paqen. Pra, kjo nuk është dita e përshtatshme për këta protestues.